سماجی انصاف اور تفویض اختیارات کی وزارت
سماجی انصاف وتفویض اختیارات کے وزیر جناب تھاور چند گہلوت نے سری کاکولم، آندھراپردیش میں ورچوول طریقے سے 2206 دویانگ جن اور 432 بزرگوں کوامدادی اور معاون آلات مفت میں تقسیم کرنے کیلئے کیمپ کا افتتاح کیا
نئی دہلی:6؍ جولائی،2021۔اےڈی آئی پی اسکیم کے تحت دویانگ جنوں کو سماجی انصاف اور تفویض اختیارات کی وزارت حکومت ہند کی ’راشٹریہ وایوشری یوجنا‘ کے تحت بزرگ شہریوں کو معاون اورامدادی آلات تقسیم کرنے کیلئے سری کاکولم آندھرا پردیش کے آنندمئی آڈیٹوریم میں آج المکو اور ضلع انتظامیہ کے اشترا ک سے معذور افراد کو بااختیار بنانے سے متعلق محکمے  کے ذریعے ایک’سماجک آدھیکاریتا شیور‘کا انعقاد کیاگیا۔
افتتاحی تقریب میں مہمان خصوصی کی حیثیت سے سماجی انصاف وتفویض اختیارات کےمرکزی وزیر ڈاکٹرتھاور چند گہلوت نے ورچوول طریقے سے شرکت کی۔ آندھراپردیش کے نائب وزراعلیٰ اور آندھراپردیش حکومت میں ریونیو اور رجسٹریشن اسٹیمپ کے وزیر جناب دھرمانا کرشن داس اور رکن پارلیمنٹ جناب رام موہن نائیڈو کنجاراپو بنفس نفیس تقریب میں شریک ہوئے۔
کووڈ-19 وبا کے پیش نظر محکمے کے ذریعے تیارکردہ معیاری طریقہ کار  پر عمل کرتے ہوئے بلاک اور پنچایت سطح پر 2206 دویانگ جنوں اور432 معمر شہریوں کو مفت میں کُل 4874 امدادی اور معاون آلات مفت میں تقسیم کیے جائیں گے جن کی مالیت 2.90 کروڑ روپئے ہے۔
اس موقع پر اظہار خیال کرتے ہوئے جناب تھاور چند گہلوت نے کہا کہ وزیراعظم نریندر مودی کی قیادت میں مرکزی حکومت نے ’سب کاساتھ سب کا وکاس‘ کے جذبے کے ساتھ گزشتہ برسوں کے دوران دویانگ جن  اور بزرگ شہریوں کی فلاح وبہبود کیلئے غیرمعمولی کامسلسل کیے ہیں۔ ریاست آندھرا پردیش میں حکومت کے ذریعے کیے گئے اقدامات کے بارے میں مرکزی وزیر نےکہا کہ مرکزی حکومت نے 1755 دویانگ جن مستفیدین کو فائدہ پہنچاتے ہوئے اسکالر شپ پروگرام کےتحت ریاست آندھرا پردیش میں 29.68 کروڑ روپئے کافنڈ جاری کیا ہے ۔ اسی طرح آندھرا پردیش میں 9 ضلعی معذوروں کی بازآبادکاری مراکز کو 1.59 کروڑ روپئے جاری کیے گئے ہیں۔ معذورافراد کیلئے منفرد آئی ٹی پروجیکٹ کو معذور افراد کیلئے ایک قومی ڈیٹا بیس تیار کرنے اور معذور افراد میں سے ہر ایک کو معذوریت سے متعلق منفرد شناختی کارڈ جاری کرنے کے مقصد سے نافذ کیا جارہاہے۔ وزیر موصوف نے مطلع کیا کہ آندھرا پردیش میں تقریباً 11.11 لاکھ معذوریت سے متعلق منفرد شناختی کارڈ  جاری کیے گئے ہیں۔ قابل رسائی انڈیا مہم کے تحت وزارت کے ذریعے کیے گئے اقدامات کے بارے میں جانکاری فراہم کرتے ہوئے مرکزی وزیر مملکت نے مطلع کیا کہ 35 بین الاقوامی ہوائی اڈوں اور 55 گھریلو ہوائی اڈوں، 709 ریلوے اسٹیشنوں ، 10175 بس ٹرمنلوں اور 683 ویب سائٹوں کااحاطہ کیا گیا ہے تاکہ معذور افراد کیلئے قابل رسائی ماحول فراہم ہوسکے۔ وزارت کے اقدامات کے بارے میں مزید جانکاری فراہم کرتے ہوئے وزیر موصوف نے کہا کہ 10000 اصطلاحات کے ساتھ ہندوستانی اشاراتی زبان کی لغت جاری کی گئی ہے اور دماغی صحت کے شکار افراد کی باز آبادکاری کیلئے 13 زبانوں میں 24 گھنٹے ساتوں دن کام کرنے والا ہیلپ لائن شروع کیا گیا ہے۔
آندھرا پردیش کے نائب وزیراعلیٰ اور ریونیو اور رجسٹریشن اسٹمیپ کے وزیر جناب دھرمانا کرشن داس نے اس کیمپ کا انعقاد کرنے کیلئے تشکر کا اظہار کیا اور دویانگ جنوں کو بااختیار بنانے کیلئے فلاحی اسکیموں کو نافذ کرنے کیلئے آرگنائزروں کی کوششوں اور ضلع انتظامیہ کی تعریف کی۔
کووڈ-19 وبا کے پیش نظر کُل 2638 پہلے سے شناخت شدہ مستفیدین میں سے معاون اور امدادی آلات معزز شخصیات کی موجودگی میں تقریب کے اصل مقام پر افتتاحی تقسیم کیمپ میں سری کاکولم سٹی بلاک کے تقریباً 50 مستفیدین کو فراہم کیے جائیں گے۔ باقی بچے ہوئے شناخت شدہ مستفیدین کو معاون اور امدادی آلات سری کاکولم ضلع میں اس کے بعد منعقد ہونے والے متعدد تقسیم کے کیمپوں میں ان کے نزدیکی متعلقہ بلاکوں میں فراہم کیے جائیں گے۔
کیمپ میں تقسیم کیے جانے والے اہم پروڈکٹس میں 255 بیٹری سے چلنے والی موٹر لگے ہوئے تین پہیہ سائیکل اے ڈی آئی پی اسکیم کے تحت پیروں سے معذور اہل دویانگ جن کو فراہم کیے جائیں گے۔ ایک موٹر والے تین پہیہ سائیکل کی قیمت 37000 روپئے ہے جس میں سے 25000 روپئے اے ڈی آئی پی اسکیم کے تحت فراہم کردہ سبسیڈی کے تحت دی گئی ہے جبکہ باقی رقم یا تو مستفیدین کے ذریعے دی گئی ہے یا ایم پی ایل اے ڈی فنڈ ، ریاستی حکومتوں جیسے دیگر ذرائع سے اسپانسر /امدادی رقم دی گئی ہے۔
اس کیمپ کے تحت سری کاکولم پارلیمانی حلقے میں تقسیم کی جانے والی 255 موٹرسے چلنے والی تین پہیہ سائیکل کے لئے امداد سری کاکولم ، آندھراپردیش کے رکن پارلیمنٹ جناب رام موہن نائیڈو کنجاراپو کے ایم پی ایل اے ڈی فنڈ سے فی تین پہیہ سائیکل 12000 روپئے کی شرح سے 30 لاکھ 60 ہزار روپئے کا فنڈ دیا گیا ہے۔
مختلف قسم کے معاون آلات جن کو شناخت شدہ مستفیدین کے درمیان بلک سطح پر کیمپوں کے دورا ن تقسیم کیا جانا ہے ان میں 255 موٹر سے چلنے والی تین پہیہ سائیکل ،526 تین پہیہ سائیکل، 690 فولڈنگ وہیل چیئر، 30 سی پی چیئر،726 کرچ، 484 واکنگ اسٹک، 78 اسمارٹ کین ، 12 اسمارٹ فون، 20 بریل کٹ، 96 بریل کین، چار بریل سلیٹ، 88 رولیٹر، 48 واکر، 2 ٹیٹراپوڈ، 11 اے ڈی ایل کٹ، 11 سیل فون، 1486 بی ٹی ای  ، 192 ایم ایس آئی ای ڈی کٹ اور 115 پروستھیسس اور کالیپر شامل ہیں۔
اس کیمپ کا انعقاد دویانگ جنوں کو امدادی اور معاون آلات فراہم کرنےکیلئے امدادی آلات کی خریداری / فٹنگ کیلئے معذور افراد کیلئے امدادی اسکیم  اور حکومت ہند کی راشٹریہ وایو شری یوجنا  کے تحت معمر شہریوں کو امدادی اور معاون آلات فراہم کرنے کیلئے آرٹیفیشل لمبس مینوفیکچرنگ کارپوریشن آف انڈیا  کے ذریعے کیا گیا تھا۔ اے ایل آئی ایم سی او سماجی انصاف اور تفویض اختیار کی وزارت کے تحت سرکاری سیکٹرکی ایک کمپنی ہے جس کی شناخت ریاستوں ،ضلع حکام کے اشتراک سے اے ڈی آئی پی اور آر وی وائی اسکیم کو نافذ کرنے والی ایجنسی کے طور پر کی گئی ہے۔